BODOLAND रादाब: मुसलपुर, 8 मे: बिटिसि काउन्सिलनि बुंथिगिरि मासिआव जिरायनायनि उनावबो जिरायनानै थायाखै कातिराम बर’आ । बिसायख’थि समाव बिटिआर हालामाव जौगानाइनि खामानि मावनो खोथा होनाय, रायजो राजानि जेंनाफोरखौ सुस्रांनो खोथा होनाय बादियै बागानपारा ओन्सोलनि गामिआव हाबनानै खबर लादों बिटिसिनि बुंथिगिरि कातिराम बर’ बिथांआ । थिक बे रोखोमैनो बाक्सा जिल्लानि सिमलाबारि, नारेंपुर गामिनि रन्जय नार्जारी बिथांखौ माखासे सान सिगांनिफ्रायनो लोमजानाय खायसे बेरामजों भुगिनानै थानायखौ खबर मोननानै रन्जय नार्जारीनि नखराव थांनानै खबर लाहैदों लोगोसेनो गोनांथि जानाय समाव मदद होनो खोथा होदों । मख’नो नांगोनदि सिमलाबारि, नारेंपुर गामिनि रन्जय नार्जारीआ नयाबस्ति दखरा दुलाराय बर’ फरायसा आफादनि आखान्थि सोलोंथाइ नेहाथारि ।